stanford-oval/wikipedia huggingface dataset:
Pakkausten hyötykäyttö Suomessa
Pakkausten hyötykäyttö Suomessa > Hyötykäyttöjärjestelmä > Pakkausmateriaalit ja tuottajayhteisöt

Eri pakkausmateriaaleille on omat tuottajayhteisönsä. Ne järjestävät pakkausten kierrätyksen siten, että Suomi saavuttaa EU:n ja Suomen lainsäädännön asettamat pakkausjätteiden kierrätystavoitteet. Tuottajayhteisöt ovat lain edellyttämiä oikeustoimikelpoisia ja voittoa tavoittelemattomia yhteisöjä.
Tuottajayhteisöt päättävät itsenäisesti pakkausmateriaalikohtaisista kierrätysmaksuista, jotka Suomen Pakkauskierrätys Rinki laskuttaa yrityksiltä. Tavoitteena on, että pakkauskierrätys järjestetään tehokkaasti ja niin, että yritysten maksamat maksut pysyvät kohtuullisina.
Eri pakkausmateriaalien tuottajayhteisöt:
Suomen Kuitukierrätys Oy, jonka kanssa toimivat:
Suomen Aaltopahviyhdistys ry (esimerkiksi aaltopahvilaatikot, tarjottimet, välilevyt ja kulmatuet, aaltopahvista valmistetut kuormalavat)
Suomen Kuluttajakuitu ry (kartonkipakkaukset, esimerkiksi muropaketit, sokeri- ja jauhopussit, munakennot, kertakäyttöastiat)
Suomen NP-kierrätys Oy (nestekartonkipakkaukset, esimerkiksi maito-, kerma- ja jogurttitölkit, mehutölkit, pesuainetölkit)
Suomen Keräyslasiyhdistys ry (esimerkiksi lasipullot ja -tölkit)
Mepak-Kierrätys Oy (metallipakkaukset, esimerkiksi maali-, säilyke- ja aerosolipurkit, alumiinivuoat, lasipakkausten sulkimet)
Suomen Uusiomuovi Oy (esimerkiksi muovikorit, muovilaatikot, muovipullot, muovikanisterit, muoviastiat ja -pikarit, sidontanauhat)
Suomen Palautuspakkaus Oy Palpa (pantilliset juomapakkaukset, esimerkiksi muovi- ja lasipullot, muovitölkit)
Puupakkausten Kierrätys PPK Oy (esimerkiksi kuormalavat, kehikot, laatikot ja rasiat, kaapelikelat, tuki- ja välipuut)
Suomen Teollisuuskuitu Oy (kuitupohjaiset teollisuuspakkaukset, esimerkiksi kääreet, paperisäkit ja teollisuusrullien kartonkihylsyt)
Pakkausten hyötykäyttö Suomessa > Hyötykäyttötavoitteiden toteutuminen

Nykyisen, EU:n direktiiveihin perustuvan Suomen lain mukaan vähintään 61 prosenttia käytetyistä pakkauksista tulee hyödyntää. Tämä vaatimus ylitetään selvästi. Ringin tilastojen mukaan lähes 90 prosenttia käytöstä poistetuista pakkauksista hyödynnetään uusien tuotteiden raaka-aineena tai energiana. Vain 3–5 % kaikista pakkauksista jää hyödyntämättä.
Pakkausten hyötykäyttö Suomessa > Hyötykäytön toteutumisen valvonta

Ympäristöministeriö on hyväksynyt Suomen Pakkauskierrätys Ringin pakkaajista ja pakattujen tuotteiden maahantuojista koostuvan rekisterin pitäjäksi Suomessa. Ympäristöministeriö valvoo yhdessä Pirkanmaan elinkeino-, liikenne- ja ympäristökeskuksen (Pirkanmaan ELY-keskus) kanssa hyötykäytön toteutumista, ja niillä on valtuudet antaa tarkempia määräyksiä ja ohjeita.
Rinki kokoaa vuosittain tuottajavastuullisilta yrityksiltä pakkaustilastoja. Ne toimitetaan Pirkanmaan elinkeino-, liikenne- ja ympäristökeskukselle. Tilastotiedot koostuvat Rinkiin liittyneiden yritysten raportoimista pakkaustiedoista sekä tuottajayhteisöjen ilmoittamista pakkausmateriaalien kierrätysmääristä. Tilastot osoittavat sen, miten eri pakkausmateriaaleille asetetut kierrätystavoitteet on saavutettu Suomessa.
Tilastot tarkistetaan Ringissä ennen kuin ne toimitetaan viranomaisille. Ringillä on ISO 9001:2008 -laatustandardi. Tilastoista ilmenevät vain yritysten käyttämien pakkausmateriaalien kokonaismäärät. Rinki ei luovuta yksittäisen yrityksen tietoja eteenpäin.
Pakkausten hyötykäyttö Suomessa > Kierrätyksen sanastoa

Tieteen termipankin mukaan kierrätys on jätteiden tai jätejakeiden käyttämistä raaka-aineena tai materiaalina. Encyclopedia Britannican laajemman määritelmän mukaan kierrätys tarkoittaa materiaalin, esineen tai muun kulttuurillisen asian käyttämistä hyödyksi uudessa yhteydessä. Usein kierrätyksellä tarkoitetaan jätteiden hyötykäyttöä uusien tuotteiden valmistuksessa. Kierrätys vähentää yleensä neitseellisten raaka-aineiden ja energian kulutusta sekä jätteiden hävittämisestä aiheutuvaa ilman, veden ja maan saastumista.
Kierrätettävä on Cambridge Dictionaryn mukaan materiaali tai tuote, jonka voi käyttää uudelleen sen jälkeen, kun se on käsitelty tietyllä teollisella prosessilla. Kierrätettävä poikkeaa uudelleenkäytettävästä, eli sellaisesta materiaalista tai tuotteesta, jonka voi käyttää uudelleen ilman erityistä käsittelyä.
Kun jokin tuote tai materiaali on kierrätysvalmis, se ei välttämättä ole vielä kierrätettävä olemassa olevissa järjestelmissä.
EU-lainsäädännön termi kierrätetty on ehkä kaikkein tiukin tulkinta. Pakkausjätedirektiivin muutos 2018/852, (kohta 16) lukee kierrätetyksi vain ne materiaalit, jotka uudelleen käsitellään tuotteiksi, materiaaleiksi tai aineiksi joko niiden alkuperäiseen tai muuhun tarkoitukseen. EU on asettamat painoon perustuvat kierrätystavoitteet pakkausjätteelle toteutettaviksi 31.12.2025 mennessä: muovi 50 %, puu 25 %, rauta 70 %, alumiini 50 %, lasi 70 % sekä kartonki 75 %. Kertakäyttömuovi- eli SUP-direktiivi (EU) 2019/904 (artikla 6(2) ja liite F) velvoittaa vuodesta 2025 alkaen käyttämään PET-juomapullojen valmistuksessa 25 % ja vuodesta 2030 muiden muovisten juomapullojen valmistuksessa 30 % kierrätysmuovia.
Kierrätystavoitteiden saavuttamisessa ei enää huomioida jätettä, joka on määrä käyttää polttoaineina tai muutoin energian tuottamiseksi, maantäyttöön tai muihin toimiin. Samaisen SUP-direktiivin mukaan kierrätysaste sisältää myös biohajoavan pakkausjätteen, joka on tullut aerobiseen tai anaerobiseen käsittelyyn, jos sen tulosta käytetään kierrätettynä tuotteena, materiaalina tai aineena.
Viimeistään vuonna 2025 kierrätystarkoituksessa on erilliskerättävä SUP-direktiivissä luetelluista kertakäyttöisistä muovituotteista 77 %, ja vuonna 2029 yhteensä 90 % tiettynä vuonna markkinoille saatettavista muovituotteista.
Komission säädöksen 2019/665, kohdan 5 mukaan laskettujen ja toimitettujen tietojen tukena on oltava tehokas pakkausjätemateriaalivirtojen laadunvalvonta- ja jäljittämisjärjestelmä, sisältäen mm.  sähköisiä rekisterejä ja lajiteltuun jätteeseen sovellettavia teknisiä eritelmiä.
Aiheesta muualla

Rinkiin.fi.sivusto
Suomen Kuitukierrätys Oy (Arkistoitu – Internet Archive)
Suomen Aaltopahviyhdistys ry
Suomen Kuluttajakuitu ry (Arkistoitu – Internet Archive)
NP-kierrätys Oy
Suomen Keräyslasiyhdistys ry (Arkistoitu – Internet Archive)
Mepak-Kierrätys Oy
Suomen Uusiomuovi Oy
Suomen Palautuspakkaus Oy
Puupakkausten Kierrätys PPK Oy (Arkistoitu – Internet Archive)
Suomen Teollisuuskuitu Oy (Arkistoitu – Internet Archive)
Paul McKee

| Mitalit> Maa:   Irlanti.Miesten yleisurheilu.Sisäratojen MM-kilpailut  | Mitalit> Maa:   Irlanti.Miesten yleisurheilu.Sisäratojen MM-kilpailut  | Mitalit> Maa:   Irlanti.Miesten yleisurheilu.Sisäratojen MM-kilpailut  | Maa:   Irlanti> Miesten yleisurheilu. |
| --- | --- | --- | --- |
|  Pronssia | Birmingham 2003 | 400 m |  |
Paul McKee (s. 15. lokakuuta 1977) on irlantilainen pikajuoksija.
McKee karsiutui 2001 Pekingin Universiadeissa 200 metrin juoksun toisissa alkuerissä ajalla 21,42. Seuraavana vuonna hän putosi Münchenin EM-kisoissa 400 metrin juoksun välierissä ajalla 45,92. Vuonna 2003 McKee voitti matkan MM-pronssia Birminghamin sisäratojen MM-kisoissa, mutta karsiutui Pariisin ulkoratojen MM-kisoissa alkuerissä. Vuonna 2006 hän juoksi toiseksi Euroopan cupin kakkosliigassa 200 metrillä ajalla 21,15 ja karsiutui Göteborgin EM-kisoissa 400 metrin alkuerissä.
Ennätykset

200 metrin juoksu: 20,81 (2002)
400 metrin juoksu: 45,58 (2002)
Patricia Kennedy Lawford

Patricia Kennedy Lawford kuvassa oikealla. Muut kuvassa ovat vasemmalta lukien Edward M. Kennedy, Jean Ann Kennedy, Raisa Gorbatšova ja Mihail Gorbatšov.
Patricia Kennedy Lawford (6. toukokuuta 1924 – 17. syyskuuta 2006) oli Kennedyn klaanin jäsen ja Joseph P. Kennedyn ja Rose Elizabeth Fitzgeraldin kuudes lapsi. Hän syntyi Brooklinessa Massachusettsissa.
Patricia Kennedy työskenteli elokuva-alalla tuottajana ja elokuvaohjaajana, kun hän tapasi miehensä, näyttelijä Peter Lawfordin. Vuonna 1954 he menivät naimisiin. Jo liiton alussa ilmeni ongelmia, kun Peterin oli vaikea hyväksyä vaimonsa vankka katolinen usko. Taustalla vaikutti myös paineet Kennedyn klaanin imagon ylläpitämisestä. Peterille kehittyi pian alkoholiongelma, ja liitto päättyi avioeroon vuonna 1966. Liitosta syntyi neljä lasta:
Christopher Lawford (1955–2018)
Sydney Maleia Lawford (s. 1956)
Victoria Francis Lawford (s. 1958)
Robin Elizabeth Lawford (s. 1961)
Royal Albert Hall London May 2-3-5-6 2005

| Royal Albert Hall London May 2-3-5-6 2005 Cream |
| --- | --- | --- |

Livealbumin tiedot
 Äänitetty : 3., 5. & 6. toukokuuta 2005, Royal Albert Hall, Lontoo, Iso-Britannia
 Julkaistu: 4. lokakuuta 2005
 Tuottaja(t): Simon Climie
 Tyylilaji: Blues rock   Psykedeelinen rock
 Kesto: 115.35
 Levy-yhtiö: Reprise Records
Creamin muut julkaisut
| Live Cream Volume II 1972 | Royal Albert Hall London May 2-3-5-6 2005  |   |
Royal Albert Hall London May 2-3-5-6 2005 on 1960-luvulla maineeseen nousseen rockyhtye Creamin vuonna 2005 julkaistu livetaltiointi. Nimi viittaa Lontoon Royal Albert Hallissa 2., 3., 5. ja 6. toukokuuta esitettyihin yhtyeen reunion-konsertteihin.
Konserttitaltiointi on julkaistu sekä albumina että DVD:nä.
CD-kappalelista > 1. levy

I'm So Glad (James)  – 6:18
Spoonful (Dixon)  – 7:28
Outside Woman Blues (Reynolds)  – 4:33
Pressed Rat and Warthog (Baker, Taylor)  – 3:21
Sleepy Time Time (Bruce, Godfrey)  – 6:07
N.S.U. (Bruce)  – 6:02
Badge (Clapton, Harrison)  – 3:58
Politician (Bruce, Brown)  – 5:08
Sweet Wine (Baker, Godfrey)  – 6:28
Rollin' & Tumblin' (Waters)  – 5:02
Stormy Monday (Walker)  – 8:09
Deserted Cities of the Heart (Bruce, Brown)  – 3:56
CD-kappalelista > 2. levy

Born Under a Bad Sign (Jones, Bell)  – 5:31
We're Going Wrong (Bruce)  – 8:26
Crossroads (Johnson, sov. Clapton)  – 4:25
White Room (Bruce, Brown)  – 5:38
Toad (Baker)  – 10:06
Sunshine of Your Love (Bruce, Clapton, Brown)  – 8:46
Sleepy Time Time (Alternate Take) (Bruce, Godfrey)  – 6:06
DVD kappalelista > 1. levy

I'm So Glad (James)
Spoonful (Dixon)
Outside Woman Blues (Reynolds)
Pressed Rat & Warthog (Baker, Taylor)
Sleepy Time Time (Bruce, Godfrey)
N.S.U. (Bruce)
Badge (Clapton, Harrison)
Politician (Bruce, Brown)
Sweet Wine (Baker, Godfrey)
Rollin' & Tumblin'" (Waters)
Stormy Monday (Walker)
Deserted Cities of the Heart (Bruce, Brown)
Born Under a Bad Sign (Jones, Bell)
We're Going Wrong (Bruce)
DVD kappalelista > 1. levy > Extrat

Sleepy Time Time (Alternate Take) (Bruce, Godfrey)
We're Going Wrong (Alternate Take)  (Bruce)
DVD kappalelista > 2. levy

Crossroads (Johnson, arr. Clapton)
Sitting On Top of the World (Burnett)
White Room (Bruce, Brown)
Toad (Baker)
Sunshine of Your Love (Bruce, Clapton, Brown)
DVD kappalelista > 2. levy > Extrat

Sunshine of Your Love" (Alternate Take) (Bruce, Clapton, Brown)
Ginger Bakerin, Jack Brucen ja Eric Claptonin haastattelut.
Rodeo

Rodeoratsastaja yrittää pysytellä vikuroivan hevosen tai härän selässä kahdeksan sekunnin ajan.
Rodeo on karjapaimenjuhla ja urheilumuoto, johon kuuluu muun muassa ratsastusta kesyttämättömillä hevosilla ja härillä sekä lassoamiskilpailuja. Rodeo kehittyi cowboyiden huvittelumuodosta 1800-luvulla Pohjois-Amerikassa.
Historia

Rodeo perustuu Yhdysvaltain cowboyiden ja heidän meksikolaisten edeltäjiensä ammatissaan käyttämiin taitoihin. Karjapaimenilla oli tapana kokoontuessaan kilpailla siitä, kuka on paras ratsastaja ja lassoaja. Kun cowboyiden ammattikunta alkoi kadota 1800-luvun lopulla, rodeosta alkoi tulla järjestäytynyt viihdemuoto. Ensimmäistä vuotuista rodeota alettiin järjestää Prescottissa Arizonassa vuonna 1888. Todelliseksi urheilulajiksi rodeo oli noussut vuoteen 1910 mennessä. Kilpailijoina oli jo tuolloin niin valkoisia, mustia kuin intiaanejakin aikana, jolloin rotuerottelu oli yleistä. Myös naisia osallistui kilpailuihin.
Lajin hallinnoimiseksi perustettiin vuonna 1929 Yhdysvaltain rodeojärjestö (Rodeo Association of America). Rodeokilpailijat perustivat vuonna 1936 oman järjestönsä Cowboy Turtles Association, josta tuli vuonna 1945 Rodeo Cowboys Association ja vuonna 1975 Professional Rodeo Cowboys Association (PRCA). Useimmat rodeot ottivat sen säännöt käyttöön.
Rodeon suosio ja näkyvyys kasvoi toisen maailmansodan jälkeen, ja myös lajin palkinnot suurenivat. Vuonna 2000 Yhdysvalloissa ja Kanadassa järjestettiin noin 600 vuotuista PRCA:n sanktioimaa rodeota. Liitto nimeää rodeon maailmanmestariksi vuoden aikana eniten rahaa voittaneen kilpailijan.
Lajit

Rodeotapahtumassa on nykyisin yleensä viisi lajia. Satuloidulla, kesyttämättömälla hevosella ratsastaminen ja vasikan lassoaminen perustuvat cowboyiden vanhoihin taitoihin. Muut lajit ovat satuloimattomalla hevosella ratsastaminen, härällä ratsastaminen ja härän vääntäminen sarvista maahan. Tapahtumassa voi olla myös naisten tynnyriratsastusta sekä joukkuekilpailuna härän lassoamista ja sitomista. Ohjelman avaa yleensä satuloimattomalla hevosella ratsastus, ja viimeisenä on härällä ratsastaminen. Paremmuus ratkaistaan lajista riippuen tuomaripisteillä tai ajalla. Hevosen tai härän selässä on pysyttävä vähintään kahdeksan sekuntia.
Vielä 1900-luvun alkuvuosikymmeninä lajeihin kuului myös muita köysitaitoja ja ratsastustaitoja mittaavia lajeja. Niitä voi edelleen nähdä erillisinä näytöslajeina joissain rodeoissa. Naiskilpailijoilla on nykyisin omat rodeotapahtumansa.
Satuloidulla hevosella ratsastamista.
Vasikan lassoamista.
Härällä ratsastamista.
Härän vääntämistä maahan.
Härän joukkuelassoamista.
Tynnyriratsastus on naisten laji.
Muunnelmia

Rodeon kanssa samankaltaisia tapahtumia järjestetään myös Etelä-Amerikassa, kuten Venezuelan ja Kolumbian coleot. Meksikolaisessa charreadassa ei kilpailla kelloa vastaan kuten rodeossa, vaan taiteellisessa vaikutelmassa.
Arvostelua

Jotkin eläinsuojelujärjestöt katsovat rodeon aiheuttavan eläimille kärsimystä. Rodeo on kielletty Britanniassa ja Alankomaissa.
Aiheesta muualla

Kuvia tai muita tiedostoja aiheesta Rodeo Wikimedia Commonsissa
Osamu Taninaka

| Henkilötiedot |
| --- | --- | --- |
Koko nimi: Osamu Taninaka
Syntymäaika: 24. syyskuuta 1964 (ikä 60)
Syntymäpaikka: Tokio, Japani
Kansalaisuus:  Japani
Pelipaikka: Hyökkääjä
Pituus: 173 cm
Seurat
| Vuodet | Seura | O (M) |
| 1983–1991 1991–1995 | Fujita Industries Tosu Futures | 138 (19) |
Maajoukkue
| 1984–1986 | Japani | 3 (0) |
 Seurajoukkueuran tilastot kattavat vain kansalliset sarjat.
Osamu Taninaka (jap. 谷中 治, Taninaka Osamu; s. 24. syyskuuta 1964 Tokio) on japanilainen entinen jalkapalloilija.
Jalkapallomaajoukkue

Taninaka debytoi Japanin maajoukkueessa syyskuussa 1984. Hän on pelannut kolme maaottelua.
Aiheesta muualla

National Football Teams
Paul McStay

| Henkilötiedot |
| --- | --- | --- |
Koko nimi: Paul Michael Lyons McStay
Syntymäaika: 22. lokakuuta 1964
Syntymäpaikka: Hamilton, Skotlanti
Pelipaikka: keskikenttäpelaaja
Seurat
| Vuodet | Seura | O (M) |
| 1981-1997 | Celtic | 677 (72) |
Maajoukkue
| 1983-1997 |  Skotlanti | 076 0(9) |
 Seurajoukkueuran tilastot kattavat vain kansalliset sarjat.
Paul Michael Lyons McStay, lempinimeltään "The Maestro", (s. 22. lokakuuta 1964) on skotlantilainen entinen jalkapalloilija, pelipaikaltaan keskikenttäpelaaja. Hän pelasi koko 16 vuotta kestäneen ammattilaisuransa glasgowlaisessa Celticin joukkueessa.
Ensimmäisen kerran McStay väläytteli kykyjään vuonna 1980 koulupoikien maaottelussa Englantia vastaan. Wembley-stadionilla pelatussa ottelussa 15-vuotias McStay toimi Skotlannin kapteenina ja johdatti joukkueen 5-3-voittoon. Hän teki itse yhden maalin ja valittiin ottelun parhaaksi pelaajaksi. 1982 McStay johdatti kapteenina Skotlannin alle 18-vuotiaiden maajoukkueen Euroopan mestaruuteen, mikä on yhä ainoa Skotlannin maajoukkueiden saavuttama arvoturnausvoitto.
Ensimmäisen liigaottelunsa McStay pelasi Celticin paidassa 30. tammikuuta 1982 Aberdeenia vastaan ja teki joukkueen 3-1-voittoon päättyneessä kamppailussa yhden maalin. Ensimmäisen A-maaottelunsa hän pelasi seuraavana vuonna. 14 vuotta Celticissä pelanneen Roy Aitkenin siirryttyä vuonna 1990 Newcastleen, nousi McStay joukkueen kapteeniksi ja pysytteli seuran kapteenina aina lopettamiseensa, vuoteen 1997 saakka. McStay voitti Celticissä Skotlannin liigamestaruuden kolmesti, Skotlannin cupin neljästi ja liigacupin kerran.
Skotlannin maajoukkueesa McStay pelasi vuosina 1983-1997 kaikkiaan 76 ottelua joissa teki yhdeksän maalia. Hän edusti maataan vuosien 1986 ja 1990 MM-lopputurnauksissa ja 1992 EM-kisoissa.
McStay ei ole sukunsa ainoa jalkapallon saralla menestynyt jäsen. Hänen isosetänsä Jimmy ja Willie toimivat molemmat urallaan Celticin kapteeneinä. Hänen veljensä Willie ja Raymond ovat myös entisiä Celtic-pelaajia.
Lähteitä

Esittely Celticin sivuilla
And they gave us James McGrory and Paul McStay (Arkistoitu – Internet Archive)
Maaottelutilastoja
McStay Skotlannin jalkapalloliiton sivuilla
Romanian sosialistinen tasavalta

Romanian sosialistinen tasavalta (romaniaksi Republica Socialistă România) oli Romanian valtion nimi kommunistihallituksen aikana vuosina 1947–1989, jolloin maata johti Romanian kommunistinen puolue. Maa kuului Neuvostoliiton kontrolloimaan Varsovan liittoon. Maan viimeinen johtaja, diktaattori Nicolae Ceaușescu teloitettiin vuonna 1989 pikaoikeudenkäynnin jälkeen. Samalla surmansa sai Ceaușescun vaimo Elena Ceaușescu.
Tasavallan kansallislaulu oli ”Zdrobite cătuşe” vuosina 1947–1953, ”Te slăvim Românie” vuosina 1953–1977 ja ”Trei Culori” vuosina 1977–1990.
Perustaminen

Puna-armeija hyökkäsi toisessa maailmansodassa akselivaltojen puolella taistelleeseen Romaniaan vuonna 1944, ja Ion Antonescun johtama hallitus syrjäytettiin vallankaappauksella 23.8.1944, minkä jälkeen Romania vaihtoi puolta sodassa. Petru Grozan johtama koalitiohallitus asetettiin maaliskuussa vuonna 1945. Kommunistit vastasivat Grozan hallituksessa armeijasta, sisäministeriöstä, oikeusministeriöstä, viestintäministeriöstä, propagandaministeriöstä ja finanssiministeriöstä. Parlamenttivaalit järjestettiin 19.11.1946. Kommunistien johtama Demokraattisen puolueiden ryhmittymä sai virallisten tulosten mukaan 84 % äänistä. Vaaleissa tapahtui kuitenkin vilppiä, vaalien todellinen voittaja oli Iuliu Maniun johtama Kansallinen talonpoikaispuolue. Vuonna 1947 kommunistit ryhtyivät eliminoimaan oppositiota. Useita Kansallisen talonpoikaispuolueen jäseniä pidätettiin. Vuoden 1947 lopussa kuningas Mikael I joutui pakotettuna luopumaan kruunusta, minkä jälkeen Romanian parlamentti lakkautti monarkian ja perusti Romanian kansantasavallan. Perustuslaki hyväksyttiin vuonna 1948. Sen mukaan korkein valta Romaniassa kuului kommunistiselle puolueelle. Romanian armeija järjestettiin uudelleen puna-armeijan mallin mukaiseksi. Puna-armeijan miehitys Romaniassa päättyi vasta vuonna 1958.
Hallinto

Parlamentti muutettiin Suureksi kansalliskokoukseksi, jossa päätösvalta oli kommunisteilla. Elokuussa vuonna 1948 hyväksyttiin laki, jolla kouluista tehtiin valtion johtamia. Samalla uskonnonopetus poistettiin opetussuunnitelmista ja marxismi-leninismin mukaista mielipiteenmuokkausta lisättiin. Koulujen henkilökuntaa ja opiskelijoita ryhdyttiin arvioimaan uudelleen. Monet opettajat joutuivat irtisanotuiksi. Yliopistojen opiskelupaikoista 30 % annettiin jatkossa maaseudulta ja työläisperheistä tuleville opiskelijoille.
Perustuslaki uusittiin vuonna 1952.
Vuonna 1974 Romanian kommunistisen puolueen puoluekokous käynnisti siirtymisen dynastiseen sosialismiin, minkä jälkeen Ceauşescu nimitti lähimpiä sukulaisiaan vastuullisiin tehtäviin.
Talous

Pankit ja suuryritykset kansallistettiin 11.6.1948. Hallitus hyväksyi vuonna 1948 asetuksen, jolla myös kirkon omaisuus kansallistettiin. Vaikka perustuslaki takasi uskonnonvapauden, kommunistit toteuttivat käytännössä ateistista politiikkaa, johon sisältyivät uskonnollisten yhteisöjen toiminnan valvonta ja rajoittaminen. Tammikuussa vuonna 1949 Romania liittyi Keskinäisen taloudellisen avun neuvostoon.
Romanian kansantasavallassa siirryttiin suunnitelmatalouteen, jossa raskaan teollisuuden merkitys oli suuri. Ensimmäinen viisivuotissuunnitelma laadittiin vuosille 1951-55. Se sisälsi Tonavasta  Mustallemerelle johtavan kanavan rakennusprojektin. Maatalouskin kansallistettiin, mikä sai aikaan muuttoliikkeen maaseudulta kaupunkeihin. Muuttoliikkeen myötä teollisuus sai halpaa työvoimaa.
Stalinin kuoleman jälkeen vuonna 1953 Romanian kommunistisen puolueen pääsihteeri Gheorghe Gheorgiu-Dej määräsi Romanian taloudelle uuden kurssin. Teollistumisen vauhtia hidastettiin, kulutustavaroiden tuotantoa lisättiin, suurimmat pakkotyöleirit suljettiin, kanavaprojektista luovuttiin, säännöstely keskeytettiin ja työntekijöiden palkkoja nostettiin. Marraskuussa vuonna 1958 Romanian kommunistinen puolue päätti ryhtyä käymään kauppaa länsimaiden kanssa.
Talous kasvoi 1950-luvulta 1970-luvulle. Keskimäärin teollisuuden kokonaistuotannon vuosittainen kasvu oli 13 %. Talouskasvua tukivat sekä Neuvostoliiton kanssa käyty tavaranvaihto että ulkomaiset lainat. Talouskasvun myötä palkat nousivat ja elintaso parani. Samaan aikaan lapsikuolleisuus väheni, elinajanodote nousi, lukutaito ja kaupungistuminen yleistyivät sekä naisten oikeudet paranivat.
Romania liittyi vuonna 1971 GATT-sopimukseen ja seuraavana vuonna Kansainväliseen valuuttarahastoon. Se solmi 1970-luvulla bilateraalisia kauppasopimuksia useiden Länsi-Euroopan maiden kanssa, mutta kuudennen viisivuotissuunnitelman aikana Romanian talous alkoi horjua. Kaivosmiehet, joita oli noin 35 000, lakkoilivat Bukarestin länsipuolella Jiun laaksossa sijainneessa Lupenin kaupungissa vuonna 1977. Lakon syynä oli heikko taloustilanne. Öljyn, kivihiilen, sähkön ja maakaasun tuotantomäärät laskivat, mikä aiheutti kaaoksen taloudessa. Vuonna 1981 Romania ilmoitti, ettei se pysty vastaamaan ulkomaisten velkojensa lyhennyksistä ilman velkojen maksuaikataulun uudelleenjärjestelyä. Vuonna 1982 Ceausescu aloitti maatalous- ja teollisuustuotteiden myynnin ulkomaille tarkoituksenaan lyhentää siten kasvanutta valtionvelkaa. Se yhdessä säännöstelytoimien kanssa johti elintarvikepulaan ja elintason laskuun.
Suunnitelmatalous ja teollistuminen muuttivat Romanian yhteiskunnan elinkeinorakenteen. Teollisuustuotannon osuus kansantulosta vuonna 1986 oli 68,3 %, kun se vuonna 1938 oli ollut 35,2 %. Teollisuustuotanto oli kuitenkin enimmäkseen tehotonta, ja tuotteet olivat heikkolaatuisia. Maaliskuussa vuonna 1988 hallitus päätti käynnistää systematisointisuunnitelman toteuttamisen. Sillä pyrittiin siirtämään puolet Romanian maataloustyöntekijöistä kaupunkimaisiin keskuksiin.